<classify> Chanzo cha picha, GETTY IMAGESMshambulizi wa zamani wa Chelsea na Real Madrid Eden Hazard ametangaza kustaafu kutoka soka akiwa na umri wa miaka 32.Hazard alishinda mataji mawili ya Premier League huko Stamford Bridge kabla ya kuhamia Real Madrid mwaka 2019.Lakini Mbelgiji huyo alikabiliwa na majeraha na alicheza mechi 76 pekee ndani ya misimu minne akiwa Real kabla ya kuondoka msimu wa joto.Lazima ujisikilize na usimame kwa wakati unaofaa, aliandika kwenye Instagram.Nyota wa Benfica Joao Neves yuko kwenye rada za Manchester United - hivi majuzi alisaini mkataba mpya na klabu hiyo ambao utaendelea hadi 2028 na ana kipengele cha kutolewa cha 103m - The SunManchester United itajaribu kumuondoa Jadon Sancho mnamo Januari ikiwa mshambuliaji huyo wa Uingereza ataendelea kukataa kumuomba msamaha Erik ten Hag - Daily MailChanzo cha picha, Getty ImagesGareth Bale anatumai Wales itapewa nafasi ya kuandaa mchezo wa ufunguzi wa Euro 2028 baada ya Uingereza na Ireland kutangazwa kuwa wenyeji wa michuano hiyo.Wales inajitayarisha kuandaa mchuano huo mkubwa kwa mara ya kwanza kufuatia uthibitisho wa Uefa siku ya Jumanne.Inafahamika kuwa Uwanja wa Principality wa Cardiff unapangwa kama uwanja wa mechi ya kwanza ya Euro 2028.Kama raia wa Wales, ningependa Cardiff iwe mwenyeji wa mechi ya ufunguzi, alisema nahodha wa zamani wa Wales, Bale.Chanzo cha picha, Getty ImagesShirikisho la soka barani Ulaya Uefa limeachana na mpango wa kuzirejesha timu za U17 za Urusi katika michuano ya Ulaya kwa vijana mwakani.Mwezi uliopita bodi inayoongoza ya kandanda ya Ulaya ilitangaza kuwa inachunguza jinsi ya kuijumuisha tena timu ya vijana ya Urusi katika michuano ya kimataifa, baada ya kuzisimamisha timu zote za Urusi kushiriki mashindano ya Uefa kufuatia uvamizi kamili wa Ukraine mnamo Februari 2022.Sasa shirika hilo linasema kuwa kutafuta njia ya kujumuisha tena upande wa U17 wa Urusi kumeonekana kuwa ngumu sana kiufundi.  <topic>: MICHEZO 